﻿ SĂNĂTATE ŞI EDUCAŢIE PROGRAMUL DE CERCETARE: POLARIZAREA ACCESULUI LA SERVICIILE DE SĂNĂTATE ŞI DE EDUCAŢIE CA SURSĂ A SĂRĂCIRII, ÎN VIITOR CRISTINA DOBOŞ Publicăm în numărul de faţă al revistei o serie de articole având ca tematică accesul la serviciile de sănătate şi de educaţie, articole bazate pe materiale realizate în cadrul proiectului de cercetare „Polarizarea accesului la serviciile de sănătate şi de educaţie ca sursă a sărăcirii în viitor”, desfăşurat în cadrul Institutului de Cercetare a Calităţii Vieţii, în perioada noiembrie 2003 – aprilie 2005, cu finanţare de la Ministerul educaţiei şi cercetării, prin programul VIASAN (Viaţă şi sănătate). Institutul, principalul titular al programului, a avut drept colaborator Facultatea de sociologie şi asistenţă socială a Universităţii Bucureşti, la cercetare participând, prin urmare, o echipă mixtă, formată din cercetători ai Institutului şi profesori ai Facultăţii, după cum urmează: Ioan Mărginean (coordonator), Cristina Doboş (coordonator executiv), Mariana Stanciu, Laura Stoica, Gabriela Neagu, Livius Manea, Cristian Vlădescu, Alin Stănescu. Rezultatele cercetării au fost diseminate deja printr-o serie de articole ale autorilor, în revistele de profil, în perioada 2003–2005. Prezint mai jos câteva publicaţii ale colegilor din cadrul Institutului de Cercetare a Calităţii Vieţii, care pot fi consultate deja, tratând subiectul accesului la serviciile de educaţie şi medicale: ● Doboş Cristina – capitolul „Subfinanţare şi inechitate în oferirea de servicii publice de sănătate în România”, în volumul Congresului de sociologie, Oradea 2003, Editura Universităţii Oradea, 2004; ● Doboş Cristina – „Accesul populaţiei la serviciile publice de sănătate”, în „Calitatea vieţii”, 3–4/2003 – apărută în 2004; ● Stanciu Mariana – „Premise actuale de excluziune în domeniul asistenţei medicale”, în „Calitatea vieţii”, nr. 1–2/2003; ● Neagu Gabriela, Stoica Laura – „Factori de risc privind accesul la educaţie al copiilor din familiile sărace. Studiu de caz”, în „Revista de asistenţă socială”, nr. 3–4/2004; ● Neagu Gabriela, Stoica Laura – „Măsuri de promovare a accesului la educaţie al copiilor din familiile defavorizate”, în „Revista de asistenţă socială”, nr. 3–4/2005; ● Mărginean Ioan – „Coordonare deschisă a politicilor sociale în Uniunea Europeană. Puncte de reper pentru România”, în „Calitatea vieţii”, nr. 2/2003 – apărut în 2004; CALITATEA VIEŢII, XVII, nr. 1–2, 2006, p. 3–5 4 CRISTINA DOBOŞ 2 ● Mărginean Ioan – „Politica socială – factor de dezvoltare în societatea modernă”, în „Revista română de sociologie”, nr. special, 2004 Cercetarea şi-a propus câteva obiective, sintetizate mai jos, bazându-se pe o analiză secundară a datelor existente, pe analiza legislaţiei din domeniul sanitar şi educaţional cât şi pe o analiză a politicilor sociale din cele două domenii. Obiective generale Diagnoză privind situaţia – Analiză privind accesul la servicii şi medicamente; sistemului de sănătate şi – analiza polarizării accesului la servicii şi medicamente; accesului la serviciile de – analiza satisfacţiei populaţiei privind serviciile de sănătate. sănătate Diagnoză privind situaţia – Analiza privind accesul la învăţământul primar, secundar şi terţiar; sistemului educaţional şi a – analiza polarizării accesului la educaţie; accesului la serviciile de – determinarea cauzelor disfuncţiilor interne din sistemul educaţional; educaţie – determinarea grupurilor şi zonelor defavorizate. Inventarierea şi evaluarea – Analiza politicilor publice (educaţionale, sociale) şi identificarea politicilor educaţionale impactului programelor şi politicilor educaţionale şi sociale de suport derulate/existente în România asupra copiilor/tinerilor provenind din segmentele vulnerabile; – identificarea segmentelor de populaţie excluse maximal de la măsurile de incluziune socială şi educaţională prevăzute în politicile derulate până în prezent. Analiza măsurilor de politică – Identificarea politicilor de suport privind accesul la serviciile de socială existente, legate de sănătate şi analiza impactului lor; domeniul sănătăţii – analiza beneficiilor sociale care sunt asociate cu îngrijirea medicală. Identificarea factorilor de risc – Analiza factorilor sociali şi economici; caracteristici grupurilor – identificarea mecanismelor de excludere de la serviciile de educaţie, vulnerabile, care scad şansele a obstacolelor în calea accesului la educaţie al grupurilor vulnerabile. de acces la educaţie Identificarea factorilor de risc – Analiza factorilor sociali, economici; care scad şansele de acces la – analiza principalelor probleme de mortalitate şi morbiditate legate serviciile medicale, pentru de accesul la serviciile de sănătate; grupurile vulnerabile – determinarea disfuncţiilor interne din sistemul de sănătate – factori ce ţin de sistemul de sănătate. – Identificarea categoriilor – Urmărirea modului în care aceste grupuri acumulează progresiv sociale afectate de fenomenul factori de risc, pe diferite niveluri de învăţământ; polarizării accesului la – factori care conduc la scăderea şanselor de acces la educaţie şi pe educaţie, a grupurilor cu risc piaţa forţei de muncă. educaţional crescut Identificarea grupurilor – Identificarea specificului grupurilor sociale (a segmentelor din sociale cu acces scăzut la populaţie) care, în actualul context organizaţional al sistemului serviciile de sănătate medical, prezintă un risc maxim privind accesul la serviciile medicale; – analiza tipurilor de neadecvare a sistemului la persoanele cu risc. – Formularea unor măsuri complementare actualelor politici în Formularea de recomandări pentru creşterea accesului la domeniul sănătăţii, acţiune în vederea facilităţii accesului; servicii şi reducerea – direcţii de acţiune pentru reducerea polarităţii. polarităţii sociale specifice Propuneri de măsuri incluzive – Formularea de direcţii de acţiune în vederea facilităţii accesului; de reducere a polarizării – direcţii de acţiune pentru reducerea polarităţii accesului. accesului la educaţie 3 PROGRAMUL DE CERCETARE: POLARIZAREA ACCESULUI 5 Accesul la serviciile de educaţie şi de sănătate este considerat un drept fundamental al individului, în toate ţările civilizate. Printre concluziile studiului se arată că, în ciuda statuării drepturilor la un învăţământ gratuit în România şi la asistenţă sanitară gratuită, pe baza statutului de asigurat, există, în prezent, fenomene de excluziune de la aceste servicii, legate de factori precum: sărăcirea populaţiei (care nu îşi permite costurile adiţionale acestor servicii) şi infrastructura deficitară în mediul rural (absenţa şcolilor, a dispensarelor). Polarizarea accesului s-a manifestat pe parcursul tranziţiei prin apariţia unor segmente ale societăţii care au avut acces rapid la servicii medicale şi educaţionale secundare şi terţiare, în oraşe, în centrele universitare, faţă de populaţia din rural, aflată la celălalt pol, care are probleme de accesare a serviciilor la nivel primar, şi pentru care beneficierea de servicii specializate presupune deplasarea spre centre, reprezentând o problemă prin costuri şi distanţă, pentru o populaţie care trăieşte dintr-o agricultură de subzistenţă, având puţine resurse financiare disponibile. Concluziile studiilor trag un semnal de alarmă asupra perpetuării pe termen lung a acestor fenomene de excluziune şi polarizare socială, cu consecinţe sociale asupra capitalului uman de care dispune ţara. Problemele de acces ale unor persoane la aceste servicii duc la o scădere a capacităţilor acestora de integrare socială, în primul rând prin afectarea posibilităţii de a obţine o profesie şi un loc de muncă, prin absenţa şcolarizării suficiente, sau scăderea capacităţii de a munci, prin afectarea lor fizică, aceste persoane devenind, astfel, candidate la sărăcie şi la serviciile de asistenţă socială ale statului. 